‘আর মানববন্ধন নয়, রাস্তায় নেমে পড়ুন’
২০১৯ সেপ্টেম্বর ২৯ ১৪:০৪:০১
স্টাফ রিপোর্টার : মানববন্ধনের প্রতি অনীহা প্রকাশ করে দলীয় নেতাকর্মীদের উদ্দেশে বিএনপি চেয়ারপারসনের উপদেষ্টা জয়নুল আবদিন ফারুক বলেছেন, আর মানববন্ধন নয়, রাস্তায় নেমে পড়ুন। কঠোর আন্দোলন করুন, বেগম খালেদা জিয়াকে মুক্ত করি। জনগণ আপনাদের দিকে তাকিয়ে আছে।
আজ (রবিবার) দুপুরে জাতীয় প্রেসক্লাবের সামনে বিএনপি চেয়ারপারসনের নিঃশর্ত মুক্তি এবং তারেক রহমানের বিরুদ্ধে মামলা প্রত্যাহারের দাবিতে অনুষ্ঠিত মানববন্ধনে তিনি এসব কথা বলেন। নাগরিক অধিকার আন্দোলন ফোরাম এ মানববন্ধনের আয়োজন করে।